
DR 30.7.2018                                                               95                    

 
Tidak lupa, cara-cara menyediakan akaun telah banyak berubah sejak tahun 1967 

dengan perkenalan piawaian perakaunan, dengan izin, accounting standards yang semakin 
rumit. Satu akta cukai pendapatan yang lebih taxpayer-friendly, dengan izin, dan 
memperkenalkan kadar cukai yang lebih berdaya saing atau competitive dengan izin, sudah 
pasti akan membantu pembayar cukai melaporkan keuntungan yang benar dan hasil kutipan 
cukai pendapatan bagi kerajaan pun pada masa yang sama akan meningkat besar. 

Akta Cukai Pendapatan harus memberi kepentingan kepada pembayar cukai 
supaya taksiran perbelanjaan yang dibenarkan lebih adil dan saksama dengan mengambil 
kira amalan komersial.  

Sebagai contoh, keraian dan fi setiausaha korporat, juruaudit dan jurukira hanya 
boleh dibenarkan jika mematuhi syarat-syarat yang kurang munasabah bagi dunia korporat. 
Akta Pendapatan baharu harus juga diselaraskan dengan Akta Keuntungan Harta Tanah atau 
Real Property Gains Tax, dengan izin, untuk mengelakkan satu keuntungan harta tanah boleh 
dikenakan cukai di bawah kedua-dua akta yang membolehkan pembayar cukai atau 
Lembaga Hasil Dalam Negeri memilih mana yang lebih manfaat kepada mereka.  

Banyak masa dan juga duit akan dibazirkan jika berlaku pertentangan pendapat di 
antara pembayar cukai dan Lembaga Hasil Dalam Negeri di dalam sesuatu perkara dengan 
membawa kes ke mahkamah. Justeru, adalah lebih baiknya jika Akta Cukai Pendapatan yang 
baharu membenarkan perbelanjaan-perbelanjaan yang biasa dan munasabah bagi sesuatu 
business dan juga fi yang harus ditanggung oleh pembayar cukai oleh sebab keperluan akta-
akta lain.  

Begitu juga jika satu keuntungan harta tanah berlaku, adalah baiknya keuntungan 
harta tanah itu hanya dikenakan cukai di bawah Akta Keuntungan Harta Tanah sahaja kecuali 
bagi pembayar cukai yang aktivitinya berkait dengan pemaju rumah atau komersial atau 
kilang atau percampuran di mana keuntungan itu harus dikenakan cukai di bawah Akta Cukai 
Pendapatan. Dengan izin, saya bercadang bahawa Cukai Keuntungan Harta Tanah adakan 
satu kadar sahaja tidak kira berapa lama harta tanah itu dipegang sebelum ‘cagaran’. Kadar 
itu harus lebih kurang daripada kadar maksimum 30 peratus dan lebih tinggi daripada kadar 
sifar yang berkuat kuasa setakat ini. 

Akta Syarikat 2016 kena disemak semula supaya amaun denda-denda dan tempoh 
penjara yang tersebut di dalam keseluruhan akta itu boleh dikurangkan ke tahap 50 peratus 
bagi syarikat persendirian atau syarikat tanpa kepentingan awam. Saya yakin dengan 
perubahan-perubahan yang saya cadangkan di atas akan mengurangkan red tape, dengan 
izin, dan juga pembaziran sumber daripada pihak bukan sahaja kerajaan tetapi pembayar 
cukai juga. 

Timbalan Yang di-Pertua [Tuan Nga Kor Ming]: Sila gulung. 

Tuan Steven Choong Shiau Yoon [Tebrau]: Sudah tidak cukup masa, jadi saya 
mengakhiri ucapan saya dengan menyokong sepenuhnya Titah Seri Paduka Baginda Yang 
di-Pertuan Agong.  

Timbalan Yang di-Pertua [Tuan Nga Kor Ming]: Terima kasih Yang Berhormat 
Tebrau kerana menepati masa.  

Seterusnya saya menjemput Yang Berhormat Paya Besar. 

 

6.54 ptg. 

Tuan Mohd Shahar bin Abdullah [Paya Besar]: Bismillahi Rahmani Rahim. 
Assalamualaikum warahmatullahi wabarakatuh. Tuan Yang di-Pertua, terlebih dahulu saya 
melafazkan rasa syukur ke hadrat Allah SWT kerana dengan izin-Nya serta inayah-Nya, 
dapatlah saya berpeluang untuk pertama kalinya ucapan sulung saya membahaskan usul 
menjunjung Titah Diraja Seri Paduka Baginda Yang di-Pertuan Agong bagi pembukaan 
Penggal Pertama Parlimen Keempat Belas. 

 

 

 



Tidak lupa, cara-cara menyediakan akaun telah banyak berubah sejak tahun 1967 dengan perkenalan piawaian perakaunan, dengan izin, accounting standards yang semakin rumit. Satu akta cukai pendapatan yang lebih taxpayer-friendly, dengan izin, dan memperkenalkan kadar cukai yang lebih berdaya saing atau competitive dengan izin, sudah pasti akan membantu pembayar cukai melaporkan keuntungan yang benar dan hasil kutipan cukai pendapatan bagi kerajaan pun pada masa yang sama akan meningkat besar. Akta Cukai Pendapatan harus memberi kepentingan kepada pembayar cukai supaya taksiran perbelanjaan yang dibenarkan lebih adil dan saksama dengan mengambil kira amalan komersial. Sebagai contoh, keraian dan fi setiausaha korporat, juruaudit dan jurukira hanya boleh dibenarkan jika mematuhi syarat-syarat yang kurang munasabah bagi dunia korporat. Akta Pendapatan baharu harus juga diselaraskan dengan Akta Keuntungan Harta Tanah atau Real Property Gains Tax, dengan izin, untuk mengelakkan satu keuntungan harta tanah boleh dikenakan cukai di bawah kedua-dua akta yang membolehkan pembayar cukai atau Lembaga Hasil Dalam Negeri memilih mana yang lebih manfaat kepada mereka. Banyak masa dan juga duit akan dibazirkan jika berlaku pertentangan pendapat di antara pembayar cukai dan Lembaga Hasil Dalam Negeri di dalam sesuatu perkara dengan membawa kes ke mahkamah. Justeru, adalah lebih baiknya jika Akta Cukai Pendapatan yang baharu membenarkan perbelanjaan-perbelanjaan yang biasa dan munasabah bagi sesuatu business dan juga fi yang harus ditanggung oleh pembayar cukai oleh sebab keperluan akta- akta lain. Begitu juga jika satu keuntungan harta tanah berlaku, adalah baiknya keuntungan harta tanah itu hanya dikenakan cukai di bawah Akta Keuntungan Harta Tanah sahaja kecuali bagi pembayar cukai yang aktivitinya berkait dengan pemaju rumah atau komersial atau kilang atau percampuran di mana keuntungan itu harus dikenakan cukai di bawah Akta Cukai Pendapatan. Dengan izin, saya bercadang bahawa Cukai Keuntungan Harta Tanah adakan satu kadar sahaja tidak kira berapa lama harta tanah itu dipegang sebelum 'cagaran'. Kadar itu harus lebih kurang daripada kadar maksimum 30 peratus dan lebih tinggi daripada kadar sifar yang berkuat kuasa setakat ini. Akta Syarikat 2016 kena disemak semula supaya amaun denda-denda dan tempoh penjara yang tersebut di dalam keseluruhan akta itu boleh dikurangkan ke tahap 50 peratus bagi syarikat persendirian atau syarikat tanpa kepentingan awam. Saya yakin dengan perubahan-perubahan yang saya cadangkan di atas akan mengurangkan red tape, dengan izin, dan juga pembaziran sumber daripada pihak bukan sahaja kerajaan tetapi pembayar cukai juga. Timbalan Yang di-Pertua [Tuan Nga Kor Ming]: Sila gulung. Tuan Steven Choong Shiau Yoon [Tebrau]: Sudah tidak cukup masa, jadi saya mengakhiri ucapan saya dengan menyokong sepenuhnya Titah Seri Paduka Baginda Yang di-Pertuan Agong. Timbalan Yang di-Pertua [Tuan Nga Kor Ming]: Terima kasih Yang Berhormat Tebrau kerana menepati masa. Seterusnya saya menjemput Yang Berhormat Paya Besar. 6.54 ptg. Tuan Mohd Shahar bin Abdullah [Paya Besar]: Bismillahi Rahmani Rahim. Assalamualaikum warahmatullahi wabarakatuh. Tuan Yang di-Pertua, terlebih dahulu saya melafazkan rasa syukur ke hadrat Allah SWT kerana dengan izin-Nya serta inayah-Nya, dapatlah saya berpeluang untuk pertama kalinya ucapan sulung saya membahaskan usul menjunjung Titah Diraja Seri Paduka Baginda Yang di-Pertuan Agong bagi pembukaan Penggal Pertama Parlimen Keempat Belas.